ส่วนน้ำจากป่าสัก ยังคงระบายมากถึง 603 ลบ.ม.ต่อวินาที ซึ่งถือว่าระบายมาก ทำให้ระดับน้ำในเขตเทศบาลเมืองอโยธยา มีระดับสูงขึ้นถึง 30 ซม. ทำให้ต้องมีการป้องกันอย่างต่อเนื่อง นอกจากนี้ยังพบว่า ระดับน้ำในเขต ต.ปากกราน และ ต.คลองตะเคียน ก็มีระดับเพิ่มสูงขึ้นด้วยเช่นกันอย่างไรก็ตามหลังจากมีการผันน้ำเข้าทุ่งภูเขาทอง ต.ภูเขาทอง อ.พระนครศรีอยุธยาพบว่าประชาชนจำนวนกว่า 10 ครอบครัวที่อาศัยอยู่ในที่ดินใกล้กับอ่างเก็บน้ำอนุสาวรีย์สมเด็จพระนเรศวรมหาราช หมู่ 2 ต.ภูเขาทอง ต่างพากันขนข้าวของย้ายออกจากบ้าน ไปปลูกสร้างเพิงพักอาศัยอยู่ริมถนนคันกั้นน้ำด้านข้างอนุสาวรีย์โดยปลูกเป็นเพิงพักแบบง่ายๆนางบุญมี ไกรสิงห์สม อายุ 59 ปี บ้านอยู่ 70 ม.2 ต.ภูเขาทอง จูงหลานจำนวนเกือบ 10 คนขนข้าวของหนีน้ำ พร้อมพระบรมฉายาลักษณ์พระบาทสมเด็จพระเจ้าอยู่หัวมาด้วย เปิดเผยว่า ระดับน้ำเริ่มขึ้นมาเป็นเวลา 2 วันแล้ว และระดับน้ำสูงเฉลี่ยชั่วโมงละหลายสิบเซ็นติเมตร คาดว่าคืนวันนี้ (11 ต.ค.) นี้ ระดับน้ำจะสูงขึ้นมากกว่า 1 เมตร และคงไม่มีใครอยู่ในบ้านได้ เพราะทุกคนต่างก็ยินดีที่จะขนข้าวของย้ายออกจากบ้าน เพื่อพระบาทสมเด็จพระเจ้าอยู่หัว
ระดับน้ําเริ่มขึ้นมาเป็นเวลากี่วันแล้ว 
2 วัน